Document ID: /roh_data/filtered/fineweb-2-filterrobots_roh.jsonl.gz/8913

La chatscha da patenta na datti betg be tar nus en Grischun, ma era en inqual auter chantun Svizzer. In da quels è il chantun Appenzell Dadens. Quai che quel chantun ha era tuttina sco il Grischun è, che a la testa da l’Uffizi da chatscha e pestga sesa er in Engiadinais.
Dapi 8 onns maina Ueli Nef l’Uffizi da chatscha e pestga dal chantun Appenzell Dadens. Sper sia funcziun sco administratur da chatscha è el era guardiaselvaschina e gida a metter enturn sia regulaziun e planisaziun da la selvaschina.
Il Telesguard ha accumpagnà Ueli Nef durant in di da lavur en las muntognas da l'Alpstein.